Pavaan

Pavaan (it pavana, padovana; sks Paduana) on seltskonnatants, mis oli populaarne renessansiajastul Euroopas, eriti 16. sajandil. 

Tantsu nimetuse päritolu on ebaselge, pakutakse seost Padua linna (it [danza] Padovana 'Paduale iseloomulik [tants]') või paabulinnuga (hisp pavón 'paabulind').

See on aeglane, väärika iseloomuga sammtants, mida tantsitakse paarides.

Tantsu muusika on aeglases 2/2 või 4/4 taktimõõdus. Vormiskeem on tavaliselt A, A1, B, B1, C, C1. Meloodia saade järgib kontrapunkti või on homofooniline. Muusikažanrina püsis pavaan kasutusel veel barokiajastuni, kui tants ise oli juba populaarsuse kaotanud.

Kategooria:Tantsud
Kategooria:Renessansstants
Kategooria:Muusikažanrid